Grysbok 35387 | LekkeSlaap
Vanaf R2 800 per nag (plek vir 5)
Grysbok 35387 is 'n lieflike selfsorg-vakansiehuis naby die strand in die kusdorp, Reebok. Dié klein dorpie is tussen Klein-Brakrivier en Groot-Brakrivier en is net 'n kort entjie se ry van Hartenbos, Mosselbaai, George en George se lughawe af.
Die huis het slaapplek vir 5 gaste en beskik oor 2 slaapkamers en 2 badkamers. Die slaapkamers het elkeen 'n dubbelbed en 'n enkelbed is beskikbaar in die leefarea. Daar is 'n en suite-badkamer in een van die slaapkamers en die tweede badkamer is apart.
Die kombuis is toegerus met 'n yskas-vrieskas, stoof, oond, mikrogolfoond, skottelgoedwasser en kookgerei. Daar is 'n TV met DStv in die leefarea en die huis bied toegang tot 'n balkon met 'n see-uitsig. Veilige parkeerplek en 'n braai-area is ook beskikbaar.
Besienswaardighede in die omgewing sluit Botlierskop Wildreservaat, Reebokstrand, Kleinbrakstrand, De Dekke Restaurant, Oubaai Gholflandgoed en Garden Route Casino in, sowel as doendinge soos swem, voetslaan, bergfietsry, kajakvaart, visvang, valskermsweef en wynproe.